Korneljos-El Prato stadionas
Korneljos-El Prato stadionas (kat. Estadi Cornellà-El Prat) – pilnai sėdimas futbolo stadionas Kornelja de Ljobregate, netoli Barselonos (Katalonija, Ispanija). Stadiono statybos darbai truko 3 metus. Jų kaina siekė 60 milijonų eurų. Atidarytas 2009 m. Jame namų rungtynes žaidžia RCD Espanyol, prieš tai žaidė Estadi Olímpic Lluís Companys stadione. Stadionas talpina 40 500 žiūrovų. Atidarymo dieną (2009 m. rugpjūčio 2 d.) vyko futbolo varžybos, kuriuose RCD Espanyol 3–0 nugalėjo Liverpool FC.